open-index/open-wikipedia-markdown huggingface dataset:
הישיבה לאמנויות ולמדעים בר-אילן

ממוזער|השלט החדש של הישיבה מ-2018|250px
**הישיבה לאמנויות ולמדעים בר-אילן** או **ישיבת בר-אילן**, היא ישיבה תיכונית עירונית שש-שנתית בתל אביב-יפו הממוקמת בשדרות רוטשילד.

הישיבה נקראת על שמו של הרב מאיר בר-אילן, ממנהיגי הציונות הדתית.

הישיבה בשמה 'הישיבה העירונית בר-אילן', נוסדה בשנת תשכ"ה על ידי הרב פנחס וילמן. החל משנת תשל"ו עמד בראשה הרב אהרן גרז ובשנים אלה השתנה שמה ל'ישיבה תיכונית-מדעית בר-אילן'. בשנים תשס"ב ו-תשס"ג כיהן הרב דב וייסברד. החל משנת תשס"ד מכהן כראש הישיבה הרב בני פרל שייסד בה את הישיבה לאמנויות ובהמשך שונה שמה של הישיבה ל'ישיבה לאמנויות ולמדעים "בר-אילן" תל אביב'.

## מבנה הישיבה
הישיבה ממוקמת במתחם העיר הלבנה בתל אביב, ובדומה לבתים רבים באזור בנויה ב שאפיין את הבנייה בתל אביב בשנות ה-30. בשנים 1936–1968, שכן במבנה בית הספר הממלכתי דתי ביל"ו. באולם ההתעמלות שבמרתף המבנה, נהגה המקהלה הקאמרית תל אביב לערוך חזרות, עד לסוף שנות ה-60.

עד אז משכן הישיבה היה ברחוב מלצ' ט ומאז שנות  ה - 60 משכן הישיבה במבנה הנוכחי, היא חולקת בתחומה את בית הכנסת ביל"ו (שנחנך בעצמו בשנות ה-40 של המאה ה-20) - מניין אשכנזי הידוע בייחוד בזכות מקהלת החזנות שהופיעה בו בניצוחו של החזן שלמה רביץ. בתחומי בית הכנסת מתקיימות שלוש התפילות של היום, והמניין הוא משותף לכל תלמידי הישיבה.

בתוך בית הכנסת, הקימה הישיבה חדר הנצחה לזכרו של סג"ם  – בוגר הישיבה שנפצע מירי מחבלים בינואר 2005 ונפטר תשעה חודשים לאחר מכן.

## תכנים ומאפיינים
הישיבה לאמנויות ולמדעים פועלת במתכונת אופיינית לישיבה תיכונית: שעות הבוקר מוקדשות ללימוד תורה ולאחר מכן נלמדים המקצועות הכלליים. נבדלותה בשתי מגמות הלימודים הנלמדות בה, זו לצד זו, החל מחטיבת הביניים ועד לבגרות: המגמה המדעית, הכוללת לימודים במדעי המחשב, פיזיקה וכימיה; ומגמת אמנות הכוללת לימודי מוזיקה ואמנות פלסטית.

בעשור הראשון של המאה ה-21 התאפיינה הישיבה גם בהישגים גבוהים ויוצאי דופן בזכאות לבגרות ובאיכות תעודת הבגרות של מסיימי הישיבה. למשל, מנתוני משרד החינוך, בשנת 2015 עמד שיעור זכאי תעודת בגרות בישיבה על 100% ושיעור המצטיינים עמד על 16.98%, מה שהעמיד את הישיבה במקום ה-10 ברשימת התיכונים הטובים בישראל.

## קישורים חיצוניים

* 

## הערות שוליים

בר-אילן
בר-אילן
קטגוריה:תל אביב-יפו: תיכונים
קטגוריה:הנצחת מאיר בר-אילן
קטגוריה:העיר הלבנה
קטגוריה:שדרות רוטשילד
קטגוריה:לב העיר
יצחק מאיו

שמאל|ממוזער|250px|יצחק מאיו, בתמונת דיוקן רשמית של נאס"א
**יצחק מאיו** (נולד ב-14 בספטמבר 1954) הוא סגן-אלוף במילואים בחיל האוויר הישראלי ונווט קרב. היה אסטרונאוט הגיבוי של אילן רמון.

מאיו, בן יחיד להוריו, גדל בכפר חיטים. ב-1974 סיים את קורס הטיס, שירת כנווט בטייסת העטלף. היה הנווט הראשון שיצא לקורס בקרי טיסה ושירת ביחידות הבקרה של חיל האוויר. ב-1979 השתחרר והחל בלימודי תואר ראשון בפיזיקה. במלחמת לבנון הראשונה השתתף בגיחות תקיפה בטייסת פנטום. סיים תואר שני בפיזיקה באוניברסיטת בן-גוריון. ב-1988 שב לחיל האוויר, עבר הסבה ל-F-16 ושירת כנווט במרכז ניסויי טיסה ובטייסת הקרב הראשונה. 

בשנת 1997 נבחר מאיו יחד עם אילן רמון לעבור הכשרה במרכז החלל על שם ג'ונסון שביוסטון, טקסס, על מנת לקבל הסמכה כמומחה מטען. מאיו נבחר מראש לשמש גיבוי לאילן רמון, שיועד להיות האסטרונאוט הישראלי הראשון. ביולי 1998 החל מאיו את אימוניו בנאס"א.

עם הדחיות הרבות בשיגור מעבורת החלל, ועקב סיבות אישיות הכרוכות בשהיה ארוכה של שנים בארצות הברית, החליט מאיו לשוב לישראל. עבד ברפאל בתחום השיווק, ושימש נשיא אגודת החלל הישראלית. 
בשירות המילואים עבר לשרת כנווט בטייסת העטלף, ובהמשך החליט לעבור הסבה ולסיים את שירות המילואים שלו במערך הכטב"מ (כלי-טייס בלתי מאוישים) של חיל האוויר הישראלי.

## השתתפות במשימת מעבורת החלל STS-107
מאיו השתתף בניסוי MEIDEX של אוניברסיטת תל אביב, ושהה במרכז הבקרה של נאס"א במרילנד, בעת משימת החלל של מעבורת החלל קולומביה.

## קישורים חיצוניים

*נשאר באטמוספירה, בטאון חיל האוויר, גיליון 143, פברואר 2002
*

קטגוריה:אסטרונאוטים יהודים
קטגוריה:אסטרונאוטים ישראלים
קטגוריה:אנשי תוכנית החלל הישראלית
קטגוריה:נווטי חיל האוויר הישראלי
קטגוריה:סגני-אלופים בחיל האוויר
קטגוריה:כפר חיטים: אישים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1954
בית הספר הניסויי אביחיל

שמאל|ממוזער|250px|חצר בית הספר ומבנה חדר המורים וההנהלה
**בית הספר הניסויי "אביחיל"** הוא בית ספר יסודי ממלכתי ייחודי במושב אביחיל, המועצה האזורית עמק חפר.

## היסטוריה
בית הספר הוקם בשנת 1933, שנה לאחר ייסוד מושב אביחיל, וכלל כיתה אחת עבור בני כל הגילים שמספרם היה מצומצם באותה עת. עם השנים התרחב ונבנו מבנים נוספים; מספר השכבות בבית הספר עמד על שמונה (עד כיתה ח') ובהמשך הופחת לשש בלבד (עד כיתה ו'). במהלך השנים שימש בית הספר את ילדי מושב אביחיל ואת ילדי היישובים הסמוכים, בהם: חבצלת השרון, שושנת העמקים וצוקי ים. כן למדו בו תלמידים מנתניה, רובם ילדים שהתגוררו בסמוך לבית הספר הגובל ברחוב עמק חפר בנתניה. בשנות התשעים קלט בית הספר אוכלוסיית עולים גדולה מאתרי הקרוואנים "חצרות חפר" ו"חצר בארותיים", עד כדי 40% מהתלמידים. בשנת 2011 החלו להצטרף לבית הספר ילדי קיבוץ העוגן.שמאל|ממוזער|250px|הקבר והאנדרטה של יוסף בנימיני בחצר בית הספר הניסויי באביחיל
בחודש אוקטובר 2008 זכה בית הספר ב"פרס קורצ'אק".
בספטמבר 2010 הוכר על ידי משרד החינוך כמרכז הפצה למוסדות חינוך בכל הארץ.

כיום לומדים בבית הספר "אביחיל" כ-330 תלמידים והוא הפך לבית ספר אזורי. מנהל בית הספר כיום הוא אלי ארביב.

בחצר בית הספר נמצא קברו של יוסף בנימיני, מראשוני אביחיל, שנרצח במקום זה בשנת 1933. ליד הקבר נמצאת אנדרטה מעמוד שיש ועליו מנורה - סמל הגדודים העבריים במלחמת העולם הראשונה.

## קישורים חיצוניים

* 
* 

קטגוריה:בתי ספר יסודיים בישראל
קטגוריה:עמק חפר
ופל (חטיף)

ממוזער|אריזה של בפלות בטעם שוקולד של עלית
ממוזער|ופל שוקולד
ממוזער|שמאל|250px|ופל מצופה
**וָפֶל** או **וַפְלָה** או **בַּפְלָה** (כולן מילות סלנג. בעברית: **אפיפית**) הוא מאפה, ביסקוויט או חטיף, העשוי עלי בצק דקיקים אפויים שביניהם מלית. 

החטיף פריך, מתוק, יבש וצורתו לרוב כשל תיבה מאורכת, אם כי קיים גם בצורות נוספות, למשל קוביות. לוופל מרקם ייחודי של שתי וערב בדומה למאפה ופל.

## בישראל
בישראל מיוצרים הוופלים במגוון מילויים, הוותיקים שבהם הם מילויי קרם שוקולד, וניל או לימון וכן בציפוי שוקולד. הופל המצופה החל להימכר בשקם בשנות ה-50. מילויים וציפויים חדשים יותר הם קרם אגוזים, פירורי שוקולד, חלווה, עוגת גבינה, טראפל, סוכרייה ועוד. ופלים משווקים באריזה אישית ובאריזה משפחתית. וופלים מיוצרים על ידי מספר רב של חברות מזון ואף מיוצאים לשווקים בינלאומיים.

### בתרבות הישראלית
* מערכון "המכונית המגויסת" של הגשש החיוור נפתח בניסיון לא מוצלח להשיג בפלה בשק"ם.
* בשנת 2010 ערכה חברת עלית מסע פרסום בו נבחנה גישת הציבור בישראל לשאלה האם יש לקרוא ופלה או בפלה. בהצבעה השתתפו מאות אלפים, ובעקבותיה שינתה החברה את שם המוצר לבפלה.

## ראו גם
* לואקר
* שטראוס-עלית
* מנעמים
* ליבר
* מאפיית מן
* פסק זמן

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חטיפים
קטגוריה:סלנג עברי
קטגוריה:חטיפי שוקולד
קתדרלת בורדו

ממוזער|250px|חזית הקתדרלה
**קתדרלת בורדו** (בצרפתית: **Cathédrale Saint-André de Bordeaux**) היא קתדרלה קתולית ומושב הארכיבישוף של בורדו-באזה, ונמצאת בבורדו, צרפת.

## היסטוריה
הקתדרלה נחנכה ב-1096 על ידי האפיפיור אורבנוס השני. מהמבנה הרומנסקי המקורי נותר רק קיר בספינה הראשית. ב-1137 נישאה בכנסייה זו אלינור מאקוויטניה ללואי השביעי, מלך צרפת, מספר חודשים לפני שהוכתר כמלך. השער המלכותי הוא מהמאה ה-13 בעוד ששאר המבנה נבנה במאה ה-14 והמאה ה-15 בסגנון גותי מאוחר. בחזית המערבית חלון רוזטה בסגנון הלהבות (Flamboyant) וצמד צריחי תחרה מחודדים.

## גלריה

File:Cathédrale Saint-André de Bordeaux.jpg|מבט כללי על הקתדרלה הגותית
File:Cathédrale Saint-André - intérieur 1.jpg|בית המקהלה והאפסיס
תמונה:Bordeaux Tour Pey Berland 3.jpg|מגדל Pey Berland
File:Grand Orgue4475.JPG|העוגב


## קישורים חיצוניים

* 
* קתדרלת בורדו - מידע ותמונות, ב-Structurae.de
* תמונות בפליקר

קטגוריה:ערכים שבהם תבנית בריטניקה אינה מתאימה
בורדו, קתדרלת
קטגוריה:בורדו: מבנים
דאכשטיין

שמאל|ממוזער|250px|כנסיית קריפנשטיין
ה**דאכשטיין** (גרמנית **Dachstein** – "אבן גג") או **רכס הדאכשטיין** (**Dachsteingebirge**) הוא מסיב הרים באוסטריה המגיע לפסגתו ב**הוהר דאכשטיין** (**Hoher Dachstein** – "אבן הגג הגבוה") שגובהה 2,995 מטר. האזור שוכן בתחומן של מדינות אוסטריה עילית, שטיריה וזלצבורג, עובדה שהעניקה לו את הכינוי "הר שלוש המדינות" (Drei-Länder-Berg).

## גאוגרפיה וגאולוגיה
פסגת המסיב היא השנייה בגובהה ברכס האלפים הגיריים הצפוני החוצה את אוסטריה במרכזה ממזרח למערב. אורכו של המסיב הוא 30 ק"מ ורוחבו 20 ק"מ, והוא מגיע לשיא גובהו בצידו הדרומי והדרום-מערבי. בעוד שחלקו הצפוני של המסיב משתפל בהדרגה לכיוון הזאלצקמרגוט ורכס טוטס, צידו הדרומי תלול ומסתיים בקיר מאונך הצולל אל קרקעית עמק נהר אנס, בהפרש גבהים של 2,136 מטר, המדורג שמיני בהרי האלפים.
ימין|ממוזער|250px|מערת אייסריזן
הדאכשטיין עשוי אבן גיר הקרויה על שמו (Dachsteinkalk) והוא נוצר בטריאס. מאז התעצב המסיב בתהליכים קרסטיים מתמשכים, והוא עשיר במערות הידועות שבהן הן מערת הממוטה (Mammuthhöhle), מערת הירלץ (Hirlatzhöhle) ומערת אייסריזן (Eisriesenhöhle). עוד ידוע המסיב במאובנים שנמצאו בו.

קרחונים אינם נפוצים ברכס האלפים הגיריים הצפוני, אך בדאכשטיין שלושה קרחונים גדולים – קרחון האלשטאט (Hallstätter Gletscher), קרחון גרוסר גוזאו (Großer Gosaugletscher – "קרחון גוזאו הגדול") וקרחון שלאדמינג (Schladming glacier). שלושה אלה הם הקרחונים הגדולים ברכס, והצפוניים והמזרחיים ביותר ברכס האלפים כולו. קיימים מספר קרחונים קטנים יותר כמו קרחון קליינה גוזאו (Kleine Gosaugletscher – "קרחון גוזאו הקטן") וקרחון שניילוך (Schneelochgletscher – "קרחון חור השלג"), ואלה כמו גם הקרחונים הגדולים נסוגים במהירות ועתידים להיעלם לחלוטין בקצב הנוכחי בתוך 80 שנים.

## הטיפוס אל ההר
פסגת הדאכשטיין נכבשה לראשונה ב-1832 על ידי פטר גאפמאיר, ושנתיים לאחר מכן הוצב צלב עץ על הפסגה. ב-14 בינואר 1847 הגיע פרידריך סימוני אל הפסגה לראשונה בחורף. שתי ההעפלות נעשו מכיוון צפון, בעוד שההעפלה הראשונה אל ההר מדרום נעשתה רק ב-22 בספטמבר 1909. מאז הפך הטיפוס אל ההר לפופולרי.

## קישורים חיצוניים

* לשכת התיירות דאכשטיין-טאורן
* תמונות מהדאכשטיין
* אתרי הסקי במערב הדאכשטיין
* אודות הדאכשטיין
* 

קטגוריה:אוסטריה: אתרי מורשת עולמית
קטגוריה:הרי האלפים
קטגוריה:אוסטריה: גאולוגיה
קטגוריה:אוסטריה עילית: גאוגרפיה
קטגוריה:שטיריה
קטגוריה:זלצבורג (מדינה): גאוגרפיה
קטגוריה:אוסטריה: הרים
זאלצקמרגוט

ממוזער|250px|מפת החבל
ה**זאלצקמרגוט** (בגרמנית: **Salzkammergut**) הוא אזור בצדו הצפוני של רכס האלפים הגיריים הצפוני החוצה את אוסטריה במרכזה ממזרח למערב, ומשתרע בתחומן של המדינות הפדרליות אוסטריה עילית, שטיריה וזלצבורג.

## גאוגרפיה
נופו של הזאלצקמרגוט נשלט על ידי מערכת הניקוז של נהר טראון (Traun) על 76 האגמים ששוכנים בה, והזורם לאורך 153 ק"מ אל הדנובה. נהר זה מנקז את רכסי ההרים הגבוהים שמדרום וממזרח לזאלצקמרגוט - צדו הצפוני של הדאכשטיין (Dachstein) מדרום, רכס טוטס (Totes Gebirge) ממזרח ורכס הלן (Höllengebirge) הניצב במרכזו. מבחינה טופוגרפית משתפל אזור הזאלצקמרגוט מגבהים של למעלה מ-2,000 מטר בדרומו לאזור מישורי בגובה של כ-400 מטר בצדו הצפוני. האזור עוצב בפעילות קרחונים שעם נסיגתם הותירו עמקים רחבים ומספר רב של אגמים, שהגדולים שבהם הם אגם אטרזה (Attersee) בתווך (47 קמ"ר), אגם טראונזה (Traunsee) במזרח (24.5 קמ"ר), והאגמים הקטנים יותר אגם מונדזה (Mondsee ששטחו 14.2 קמ"ר) ואגם וולפגנגזה (Wolfgangsee בשטח של 12.84 קמ"ר) במערב.

## היסטוריה ותיחום
ממוזער|250px|סנט גילגן לחופו המערבי של וולפגנגזה (חורף 2005)
הזאלצקמרגוט לא מהווה יחידה גאוגרפית הומוגנית. בבסיסו הוא שטח שתיחומו הוכתב בעבר על ידי משק המלח של האזור, וכיום הוא מתוחם ומוגדר בעיקר כאזור תיירות. 

עושרו של האזור במלח נוצל כבר באלף השני לפנה"ס ולאחר מכן על ידי הקלטים שלהם מיוחסת תרבות האלשטאט (Hallstattzeit) ולאחריה תרבות לה טן (La-Tène), שתיהן מהאלף הראשון לפנה"ס. 

משמעותו של השם "זאלצקמרגוט" – "אחוזת אולם המלח", והוא זכה לו בשל כך שהשתייך ללשכת המלח הקיסרית שהופקדה על מכרות המלח בתקופת בית הבסבורג, החל ב-1419. בתחילה נחשבה העיירה באד אישל וסביבותיה מאגם טראונזה בצפון ועד הדאכשטיין בדרום ללבו של הזאלצקמרגוט. עד המאה ה-19 המשיך האזור והשתייך ישירות למשרד האוצר בווינה אשר שלט במונופול על המלח, ובראשית המאה ה-20 נוסף לו גם אגם אטרזה וסביבותיו. 

מאז אמצע המאה ה-20 מקובל לכלול בהגדרת האזור שטח נרחב המשתרע מהדאכשטיין בדרום ועד קו העובר מצפון לאגמיו הגדולים, ומנהר אלם במזרח ועד לפאתי העיר זלצבורג במערב. ב-2002 התאגדו 54 היישובים בזאלצקמרגוט והקימו את "לשכת התיירות והשיווק זאלצקמרגוט בע"מ" (Salzkammergut Tourismus-Marketing GmbH) המחולקת לעשר לשכות תיירות אזוריות.

## כלכלה
עיקר כלכלת האזור מתבסס על תיירות, עם מסורת בת למעלה ממאה שנים. תיירות הקיץ כוללת רכיבה על אופניים, טיולים ברגל, טיפוס הרים, גולף, שיט ורחצה וסוגים שונים של ספורט מים. עיסוק בספורט חורף נוהג במספר אתרי סקי קטנים יחסית בדרום האזור ובעיקר בדאכשטיין המערבי. לאלה מצטרפים מספר אתרי ספא שהידוע שבהם הוא בעיירה באד אישל. לכריית המלח שוב לא נודע מקום מרכזי בכלכלת האזור, אך את מקומה תפסה תעשיית העץ. 

ההיסטוריה העשירה של האזור, נופיו המגוונים והשמירה על מסורתו הביאו את ארגון אונסק"ו להכריז עליו בשנת 1997 כאתר מורשת עולמית.

## ראו גם
* האלשטאט

## קישורים חיצוניים

* 
* אודות האזור
* פורטל זאלצקמרגוט בוויקיפדיה הגרמנית
* 
* 

קטגוריה:אוסטריה: אתרי מורשת עולמית
קטגוריה:אוסטריה עילית: גאוגרפיה
קטגוריה:שטיריה
קטגוריה:זלצבורג (מדינה): גאוגרפיה
איוואן אבאזאסדזה

**איוואן אַבָּאזָאסְדזֶה** (בגאורגית: **იოანე აბაზასძე**) היה אציל גאורגי בן המאה ה-11 מבית אבאזאסדזה, שהיה האריסתווי ("דוכס") של כארתלי בתקופת שלטונו של בגרט הרביעי .

בתקופת ילדותו של המלך בגרט מונתה אימו, מרים מווַסְפּוּרַקַאן  לעוצרת הממלכה. בתקופה זו מילא אבאזאסדזה מקום חשוב בממשלת האצולה האריסטוקרטית של הממלכה. לצד ליפריט הרביעי, דוכס קלדקארי  משושלת ליפריטים. בשנת 1030 הוא סייע להביס אל-פאדי איבן מחמוד , אמיר גנג'ה משושלת שאדאדיד , ובשנת 1032, סייע בלכידתו של ג'עפר השלישי אבן עלי , אמיר טביליסי, שהגאורגים נישלו ממצודת בִּירְתְּווִיסִי .

בתקופת כהונתו בממשלת האצולה האריסטוקרטית של המדינה קידם אבאזאסדזה את עמדות האצולה הגבוהה שבגראט ניסה להגביל את השפעתה כאשר קיבל על עצמו את מלוא השלטון. אף על פי שמילא תפקיד בכיר בממשלה, עוררו הוויתורים של בגרט לדוכס החזק ליפריט קנאה בקרבו. על פי הויטה של גיאורגי אָתוֹנֶלִי  מאת גיאורגי הקטן, איוואן וארבעת אחיו התארגנו כאופוזיציה למלך וזממו להרוג אותו. אולם, בגראט הצליח ללכוד אותם, להשליך אותם לכלא ולשלול מהם את תואריהם.

## הערות שוליים

קטגוריה:ממלכת גאורגיה
קטגוריה:פוליטיקאים גאורגים
קטגוריה:גאורגיה: אצולה
האלשטאט

**האלשטאט** (**Hallstatt**) הוא כפר באזור הדאכשטיין במדינת אוסטריה עילית באוסטריה. הכפר כלוא בין חופי אגם האלשטאט (Hallstätter See) שרוחבו 2 ק"מ בלבד לבין מורדותיו התלולים של רכס דאכשטיין, הממשיכים לעומק של 135 מטר במעמקי האגם הצר. בשנת 2001 מנתה אוכלוסיית הכפר 946 תושבים.

מעבר ליופיו, הכפר מפורסם משתי סיבות: תרבות האלשטאט אשר הייתה תרבות קלטית מתקופת הברזל המוקדמת, ואשר העניק לה את שמו; ומכרה המלח הראשון בעולם הנמצא בהר המלח (Salzberg). כל אלה הביאו את ארגון אונסק"ו להכריז על הכפר כעל אתר מורשת עולמית בשנת 2001. בשנת 2011 פורסם כי לאחר שאספו במשך שנים מידע על הכפר, החלו הסינים להקים העתק שלו  במחוז גואנגדונג.

ממוזער|שמאל|האלשטאט במבט מלמעלה

## היסטוריה
בשל עושרו של האזור במלח היו האלשטאט וסביבתה מיושבים כבר לפני אלפי שנים, על ידי אוכלוסייה אשר כרתה את המלח, ארזה אותו בצורת לבבות וסחרה בו. הממצאים המוקדמים ביותר שנמצאו במקום מתוארכים לשנת 5000 לפנה"ס לערך.

עושרו של המקום במלח והסחר בו הביא להתפתחותה של תרבות מתקדמת במשך האלף הראשון לפנה"ס, אשר זכתה לשם "תרבות האלשטאט" (Hallstattzeit). תרבות זו אשר השתרעה על פני כל מרכזה של אירופה מיוחסת לקלטים או לאבותיהם, והיא פרחה בתקופת הברזל המוקדמת באירופה, דהיינו, בין 800 ל-450 לפנה"ס. בשנת 1846 התגלה ליד הכפר על ידי רמזאואר בית קברות פרהיסטורי ובו 4,000 קברים וכן התגלה בסמוך לו בית מלאכה מוקדם לנפחות. שני אלה מיוחסים לתרבות האלשטאט.

תרבות האלשטאט התחלפה בתרבות לה טן (La Tène) אשר התקיימה עד לכיבוש הרומי, ומתקופות אלה, כמו גם מימי הביניים המוקדמים, לא התגלו בכפר ממצאים מיוחדים. ידוע, עם זאת, כי הכפר שמר על חשיבות מסחרית והתקיים בו שוק לפחות משנת 1311. בנוסף, כריית המלח נמשכה גם בימי הביניים ומ-1595 הוא הועבר בצורת מי מלח בצינור שנבנה מ-13,000 גזעי עצים חלולים ואשר הוביל לאורך 40 ק"מ עד לאבנזה (Ebensee).

עד לסוף המאה ה-19 ניתן היה להגיע אל האלשטאט רק באמצעות שיט על האגם או באמצעות שבילים צרים. האדמה המעטה בין ההרים וגדות האגם נוצלה לבנייה, ואפילו התנועה בין בתי הכפר נעשתה בסירות או בשביל שעבר על המורדות התלולים שמעליו. מצוקת השטח בכפר הביאה לכך שעצמות המתים הוצאו מקבריהם אחת לעשר עד 15 שנים שנים והועברו לאחסון בגלוסקמא, ובמוזיאון העצמות בכפר (Beinhaus) שהוקם במאה ה-12 מוחזק אוסף של יותר מ-1,200 גולגולות, חלקן צבוע ומעוטר בדוגמאות פרחים.

הדרך הראשונה להאלשטאט נסללה לאורך חופו המערבי של האגם בשנת 1875, והיא פולסה בחלקה באמצעות פיצוץ המסלע שלאורך החוף. רק ב-1966 נסלל כביש מודרני דרך מנהרות שנחפרו בהר שממערב לכפר. כריית המלח נמשכת, אך עיקר כלכלת הכפר נשען כעת על ענף התיירות, ומוזיאון מורשת מקומי (Heimatmuseum) מתאר את ההיסטוריה הארוכה של המקום.

## גלריה

Celts he.PNG|200px|תפוצה תרבותית של תרבויות האלשטאט ולה טן בתקופת הברזל.
Bonehouse1.jpg|200px|אוסף הגולגולות בהאלשטאט.
Hallstatt mountains view to Obertraun September 2022 01.jpg|250px|צילום מהרי האלשטאט לכיוון העיירה אוברטאורן הנמצאת סמוך.
Hallstatt mountains view to Obertraun September 2022 02.jpg|250px|זווית נוספת, צילום מנקודה גבוהה יותר.
1088 - Hallstatt - Salzbergwerk.JPG|250px| מגלשות במכרות המלח


## קישורים חיצוניים

* 
* אתר הכפר האלשטאט
* אתר אודות הכפר
* מידע אודות האלשטאט
* אטרקציות תיירותיות בהאלשטאט
* 
* 
## הערות שוליים

קטגוריה:אוסטריה: אתרי מורשת עולמית
קטגוריה:אוסטריה עילית: יישובים
שומרת אחותי

**שומרת אחותי** (באנגלית: **My Sister's Keeper**) הוא רומן בדיוני שכתבה הסופרת ג'ודי פיקו, זהו ספרה ה-11 של הסופרת והוא יצא לאור בשנת 2004. הספר תורגם מאנגלית לעברית בידי מיכל קירזנר-אפלבוים ויצא לאור בישראל בשנת 2006 על ידי הוצאת הספרים כנרת-זמורה-ביתן.
הספר עובד בשנת 2009 לסרט קולנוע בעל אותו השם, בבימויו של ניק קסווטס.

## עלילה
הספר מספר את סיפורה של אנה פיצג'רלד, נערה מתבגרת בת 13, אחות לקייט וג'סי, שהוריה הביאו אותה לעולם באמצעות הפריה מלאכותית כדי שתהיה תורמת אידיאלית לאחותה קייט, החולה בלוקמיה. מאז שנולדה, אנה עוברת הליכים רפואיים לטובת קייט: לקיחת דם טבורי מחבל הטבור מיד לאחר הלידה, ובהמשך חייהן תרומת מח עצם ועירויי דם באופן תכוף. יום אחד, מערכות גופה של קייט קורסות, והיא זקוקה להשתלת כליה מגופה של אנה. אנה מתנגדת ופונה לעורך הדין אלכסנדר קמבל, בכוונה לתבוע את הוריה כדי לקבל את הזכות לעשות בגופה כרצונה.

התביעה גוררת את כל המשפחה לעימותים וחשבון נפש, והספר מדבר על חייהם. ג'סי, ממשיך להסתבך בצרות שביניהן גנבה, עישון סמים ואלכוהול. האם שרה, שעזבה את עבודתה כעורכת דין כדי להיות עקרת בית כשג'סי נולד, מקדישה את כל זמנה לטיפול בבתה החולה; והאב בריאן, כבאי שנשאר קרוע בין ילדיו. בנוסף לכך, מסופר על היחסים בין קמבל עורך הדין המייצג את אנה לבין לג'וליה רומנו, האפוטרופוסית לתביעה.

אם המשפחה, שרה, מנסה בהתחלה להפעיל לחץ על אנה כדי שתבטל את התביעה, אך מאוחר יותר מייצגת את עצמה. המשפט מסתיים בכך שאנה זוכה ומוענקות לה הזכויות הבלעדיות על גופה. אבל, אנה וקמבל נקלעים לתאונת דרכים. קמבל מצליח להישאר בחיים, אך אנה במצב של מוות מוחי. הכליה נתרמת לקייט והספר מסתיים בכך שקייט מספרת מה קרה כמה שנים לאחר מכן. ג'וליה וקמבל התחתנו, קייט מלמדת ילדים לרקוד, ג'סי נהיה שוטר ומקבל צל"ש על חלקו במבצע מעצר של סוחרי סמים, בריאן מתמכר לאלכוהול ונגמל.

הספר מעלה שאלות נוקבות: מהי האחריות שמוטלת על אחות והיכן היא עוברת את הגבול? מי קובע מהו הגבול וכמה ילד אחד יכול להקריב לילד אחר? האם האחריות היא גם הקרבה עצמית ופגיעה בבריאות האח התורם? האם יכול הורה להכריח את ילדיו לעשות משהו בניגוד לרצונו? מה פירוש להיות הורה טוב?
הספר נכתב מנקודת מבטן של הדמויות בסיפור. כל פרק מתאר את מחשבותיה והרגשותיה של דמות אחרת מנקודת מבטה ומציג אותה כדוברת.

## הרעיון לספר
ג'ודי פיקו הסבירה שהרעיון לרומן "שומרת אחותי" עלה במהלך קריאת מאמר על המשפחה הראשונה בארצות הברית שהביאה לעולם תינוק כדי שיהיה תורם פוטנציאלי של מח עצם לאחותו החולה. האח תרם את מח העצם לאחותו אבל היא נשארה צמח. הסופרת המשיכה לחשוב מה היה קורה לו התעוררה האחות: האם האח היה חש אחריות כלפיה? איך היה מרגיש לו הוריו היו מזכירים לו שילדו אותו בשביל אחותו החולה? איזה מתבגר יהיה ילד כזה הנושא על כתפיו תפקיד כה כבד משקל?

## עיבוד קולנועי

סרט המבוסס על הספר יצא לאקרנים בשנת 2009. את אם המשפחה מגלמת קמרון דיאז, אלק בולדווין בתפקיד עורך הדין, ג'ואן קיוזאק בתפקיד השופטת, אביגייל ברסלין בתפקיד אנה וסופיה וסילייבה בתפקיד קייט. במאי הסרט הוא ניק קסווטס.

## קישורים חיצוניים
* אתר הבית של ג'ודי פיקו
* יעל ישראל - לידת ילדים בכל מחיר?
* ג'ודי פיקו, שומרת אחותי, נענע 10
* 
קטגוריה:הספרים האהובים במצעד הספרים השנתי לילדים ולנוער
קטגוריה:ספרי 2004
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרים אמריקאיים
קטגוריה:ספרים שעובדו לסרטים
קטגוריה:רומנים (סוגה ספרותית)
קטגוריה:אחיות
קטגוריה:אתיקה רפואית
קטגוריה:עורכי דין
המרכז העצמאי

מפלגת **המרכז העצמאי** הייתה מפלגה קצרת ימים בהנהגת אליעזר שוסטק ואהוד אולמרט שהתקיימה בתוך סיעת הליכוד.

המפלגה נוצרה בכנסת ה-8 על רקע חילוקי דעות במפלגת המרכז החופשי, שהייתה אחת המפלגות שהקימו את הליכוד, בין הפלג המתון עליו נמנו עקיבא נוף ושמואל תמיר, והפלג הניצי שכלל את אליעזר שוסטק ואהוד אולמרט. ב-1974 הובילו החיכוכים במפלגה לפרישתם של שוסטק ואולמרט, שהקימו את מפלגת המרכז העצמאי כמפלגה נפרדת בתוך סיעת הליכוד. המפלגה קיימה כנס יסוד בפברואר 1975.

באוקטובר 1975 החלו שיחות על איחוד המרכז העצמאי עם הרשימה הממלכתית, והתנועה למען ארץ ישראל השלמה (שהיו אף הן חברות בליכוד), לקראת איחוד כולל של כל החטיבות בליכוד למפלגה אחת. השיחות הסתיימו בינואר 1976 בהכרזה על הקמת מפלגת לע"ם, שהייתה לחטיבה השלישית בגודלה בליכוד, לצד חרות והמפלגה הליברלית.

נוף ותמיר מצידם פרשו מהליכוד ב-26 באוקטובר 1976 והקימו מחדש את סיעת המרכז החופשי כסיעה עצמאית, שהתקיימה עד לינואר 1977, אז פרשו מהכנסת לקראת הבחירות לכנסת התשיעית על מנת להצטרף למפלגת ד"ש החדשה.

## הערות שוליים

קטגוריה:הליכוד
קטגוריה:מפלגות ציוניות
קטגוריה:ישראל: מפלגות ימין היסטוריות
קטגוריה:המרכז החופשי
קטגוריה:מפלגות שהוקמו ב-1975
מפלגת לע"ם

מפלגת **לע"ם** (בשמה המלא: תנועת עבודה ממלכתית בליכוד) הייתה מפלגה בתוך סיעת הליכוד, שהתקיימה בין השנים 1976–1985.

## היסטוריה
באוקטובר 1975 החלו שיחות על איחוד המרכז העצמאי, הרשימה הממלכתית, והתנועה למען ארץ ישראל השלמה שהיו כולן חברות בליכוד, לקראת איחוד כולל של כל החטיבות בליכוד למפלגה אחת. השיחות הסתיימו בינואר 1976 בהכרזה על הקמת מפלגת לע"ם, שהייתה לחטיבה השלישית בגודלה בליכוד, לצד חרות והמפלגה הליברלית. יו"ר המפלגה היה יגאל הורביץ, יו"ר מרכז המפלגה היה משה שמיר ויו"ר המזכירות היה אליעזר שוסטק. לקראת הבחירות לכנסת התשיעית נבחרו לרשימת הליכוד לכנסת מועמדי לע"ם בשיטת הכל בוחרים בכל, תוך שמירת שריון לחטיבות השונות של המפלגה. בבחירות הצליחו כל חברי הכנסת של המפלגה בכנסת השמינית להיבחר מחדש. משה שמיר היה הנציג החדש היחיד, שנבחר לנציג חטיבת תנועת העבודה למען א"י השלמה בגוברו על יעקב אייגס וצבי שילוח, לאחר שאברהם יפה הודיע שלא יתמודד. מועמדים אחרים שלא נבחרו היו מאיה תבורי, אריה גולדשטיין ואהרן מלצר.

ב-1981 פרשו יגאל הורוביץ, זלמן שובל, ויצחק פרץ מהמפלגה והקימו מחדש את הרשימה הממלכתית כסיעה עצמאית תחת השם "רפ"י - הרשימה הממלכתית" (מאוחר יותר הצטרפו הורוביץ ושובל למשה דיין בהקמת תל"ם, ואילו פרץ חזר לליכוד). ב-1985, על רקע מאמצי "התנועה לליכוד הליכוד" שפעלה באותן שנים על מנת למזג את התנועות השונות שפעלו בתוך הליכוד לכדי מסגרת מפלגתית אחת, נטמעה מפלגת לע"ם בתוך תנועת החרות. שלוש שנים לאחר מכן באוגוסט 1988 איחדו חרות והמפלגה הליברלית את מוסדותיהן המפלגתיים, ובכך בא הקץ על קיום המפלגות הפנימיות בליכוד.

## נציגי המפלגה בכנסת

## הערות שוליים

קטגוריה:הליכוד
קטגוריה:ישראל: מפלגות ימין היסטוריות
קטגוריה:מפלגות ציוניות
קטגוריה:מפלגות שהוקמו ב-1976
חוזה גונזלס

**חוזה גונזלס** (בספרדית: **José Gabriel Gonzáles**; נולד ב-1978 גטבורג) הוא מוזיקאי אינדי פולק/אינדי שוודי ממוצא ארגנטינאי.
## קורות חייו וקריירה
גונזלס נולד בגטבורג, שוודיה. הוריו נמלטו מארגנטינה ב-1978, במהלך המלחמה המלוכלכת (התנכלות קשה ורצחנית מצד המדינה כלפי אנשי שמאל), ונקלטו בשוודיה כפליטים.

בילדותו האזין גונזלס למוזיקת פופ ופולק לטיניים, והאמן המועדף עליו היה סילביו רודריגז.
הלהקה הראשונה בה ניגן הייתה להקת הארדקור פאנק שנקראה "Back Against the Wall".
לאחר מכן, בין השנים 1993–1998, שימש גונזלס כבאסיסט בלהקת הארדקור בשם "Renascence". מ-1997 ועד 1998, ניגן גונזלס בגיטרה בלהקת אימו-רוק שנקראה "Only if you call me Jonathan".

בשנת 2003, הוציא גונזלס באירופה את אלבום הבכורה שלו, *Veneer*. האלבום יצא בשנת 2005 גם בבריטניה ובארצות הברית.

הצליל הייחודי שלו מזוהה עם גיטרה קלאסית ולחן עדין. יצירותיו, על אף שרובן מקוריות, מכילות גם גרסאות כיסוי לשירים *Heartbeats* של הנייף, *Love Will Tear Us Apart* של ג'וי דיוויז'ן, *Born in the U.S.A* של הגוסטס אוף טום ג'וד, *Hand On Your Heart* של קיילי מינוג, *[[Smalltown Boy]]* של ברונסקי ביט, *Teardrop* של מאסיב אטאק ו-*Last Snowstorm of the Year* של לואו.

אלבומו השני, *[[In Our Nature]]*, יצא ב-25 בספטמבר 2007, וביסס את מעמדו כיוצר פולק חשוב.

אלבומו השלישי, Vestiges & Claws, יצא ב-17 בפברואר 2015, ואלבומו הרביעי, Local Valley, יצא ב-17 בספטמבר 2021.

גונזלס הופיע בישראל פעמים רבות. באוקטובר 2008 הופיע לראשונה במועדון הבארבי בתל אביב, בפברואר 2014 חזר לאותו המקום להופעה עם להקתו Junip, במאי 2017 הגיע לשלושה ערבים ברציפות במועדון הבארבי. במאי 2022 הופיע בבית האופרה הישראלית בתל אביב, ובמועדון בארבי בתל אביב.

## קישורים חיצוניים

* 

* 

## הערות שוליים

קטגוריה:זמרים שוודים
קטגוריה:שוודים שנולדו ב-1978
אל תפתח פה לשטן

**"אל תפתח פה לשטן"** הוא ניב עברי המשמש כמשפט אזהרה, לשמור על לשון נקייה ולא לומר דבר רע על מנת שלא יתרחש. בלשון חז"ל מצוי גם ביטוי כללי יותר: "**ברית כרותה לשפתיים**", המתייחס הן לדיבור לטובה והן לדיבור לרעה, ומשמעותו: מילים יוצרות מציאות.

## מקור הביטוי
מקור הביטוי הוא בהוראת התלמוד:

הסיבה לכך - כי קטרוג של אדם על עצמו, או על אחרים, מהווה מעין הזמנה וסיוע למקטרג. כראייה לדבריהם מביאים חז"ל את דברי ישעיהו הנביא, שהביא לפני האל את דברי בני ישראל:  - כלומר, ברוע מעללינו נתחייבנו כליה כבני סדום ועמורה. ומיד בפסוק שלאחריו נענה מהשמים: . בספר ראשית חכמה מובאת ראיה נוספת לכך מהפסוק: 

הד לחשש זה נמצא בכל מרחבי הש"ס בשינויי לשון רבים שמשנים לשון קללה מלשון מדבר או נוכח ללשון נסתר. לעומת זאת לשון שמופנית לנשים מופיעה ללא שינוי. לדעת הרב שי עילם השינויים התהוו מאופי הלימוד בפועל; מאחר שלימוד בחברותא הוא צורת הלימוד המקובלת בבית המדרש, שינו מסדרי הש"ס את הלשון, שלא ישמע כמקלל את חבירו. אישה, לעומת זאת, אינה מצויה בבית המדרש, ולכן גם השינוי מיותר.

בספרות המוסר הובאו דוגמאות נוספות מהמקרא והנביאים על פתיחת פה לשטן שהזיקה:
* דור הפלגה שאמרו: . ולבסוף אכן התקיים בהם: .
* דור המדבר אמרו: , וכך אכן נגזר עליהם, שנאמר: .
* יהוא בן נמשי ברצותו לבטל עבודה זרה מישראל אמר בדרך מרמה:  והתוצאה הייתה: 

## הפסיקה ההלכתית
על פי האמור לעיל קבעו חז"ל שאסור לאדם להתבטא בעת תפילתו באופן שישתמע כי נגזרה עליו גזירה, לדוגמה:
* 
* 

דין זה אף נקבע להלכה: . יש מי שאומר כי הסיבה שנאסר על מי שיש לו הורים לומר קדיש יתום היא משום 'אל תפתח פה לשטן'. 

הוראה זו הובאה גם בספר חרדים, כמצווה מדברי קבלה שלא לפתוח פה לשטן. ורבי יהודה החסיד הביא שיזהר אדם מלומר לחברו או לבניו: פגר, או אתה תמיר את דתך, שכן כדבריו:  ולמעשה כמעט בכל ספרי הפסיקה ההלכתית הובא דין זה שאסור לאדם לפתוח פיו לשטן.

הוסיף על כך השל"ה: שיש להישמר לא לפתוח פה לשטן בכל צורה שהיא, "כי אפילו אם מדבר שלא בכוונה, ממשיך הדבר על עצמו". בהביאו ראיה לדבריו מבקשת בלק אל בלעם "ארה לי את העם הזה" - כלומר קלל לי את העם. ופיו הכשילו שהשתמש בלשון "לי", שלבסוף התקיים הדבר בו עצמו ובלעם אכן קילל אותו.

מקובל כי חלק מהתפתחותה של לשון סגי נהור לשימוש בקרב יהודים, נבע מכך שהיא היוותה אלטרנטיבה "חיובית" לספר על דבר רע ושלילי, כגון מחלה או גזירה רעה, מבלי לפתוח פה לשטן.

## בספרות
בספרות ההלכתית נזכרו עניינים שונים שיש להימנע מהם מחשש שהדבר מהווה פתיחת פה לשטן. 

יש מי שהזהיר שלא ללמוד הלכות אבלות וכן מסכת מועד קטן שעוסקת בענייני אבלות, וכן מסכת חולין שעוסקת בענייני שחיטה, מטעם פתיחת פה לשטן. כך למשל כותב החתם סופר בתשובה לשאלה ששלח לו חמיו, רבי עקיבע איגר בעניין הנוגע לדיני אבלות: 

אמנם בספרי האחרונים כתבו שאין לחוש לכך, ויש שכתבו לצום קודם הלימוד, וכן לתת צדקה ולהתפלל.

## ראו גם
* מילת קסם

## הערות שוליים

קטגוריה:מילים וביטויים בעברית
קטגוריה:אמרות חז"ל
חוס הידינק

**חוס הידינק** (בהולנדית: **Guus Hiddink**; נולד ב-8 בנובמבר 1946 בפרספלד, הולנד) הוא כדורגלן עבר הולנדי.

## קריירה
הידינק אימן בעבר קבוצות כדורגל ידועות כמו ריאל מדריד, ולנסיה, פ.ס.וו. איינדהובן וצ'לסי ואת נבחרות הולנד, אוסטרליה, קוריאה הדרומית ורוסיה.

רשימת ההישגים של הידינק כמאמן כוללת זכייה ב-6 אליפויות הליגה ההולנדית, 4 זכיות בגביע ההולנדי, זכייה בגביע אירופה לאלופות עם קבוצת פ.ס.וו. איינדהובן, זכייה בגביע הבין-יבשתי עם ריאל מדריד וזכייה בגביע ה-FA עם צ'לסי.

כמו כן רשם הידינק הצלחה רבה כמאמן נבחרות. במונדיאל 1998 העפיל עם הולנד עד לחצי הגמר וסיים את הטורניר במקום הרביעי, כך גם עם קוריאה הדרומית במונדיאל 2002, שאותו אירחה יחד עם יפן. במונדיאל 2006 הגיע עם אוסטרליה עד לשלב שמינית הגמר, שממנו הודחה אוסטרליה רק בתוספת הזמן משער בפנדל שנוי במחלוקת של איטליה. הידינק העלה את רוסיה לחצי גמר יורו 2008 לאחר שניצח את נבחרת הולנד החזקה 3:1. אולם, במשחק חצי הגמר רוסיה הובסה על ידי נבחרת ספרד בתוצאה 0 - 3.

בפברואר 2009 מונה למאמן צ'לסי. בסיום העונה זכה הידינק עם צ'לסי בגביע ה-FA.
בפברואר 2010 מונה הידינק למאמן נבחרת טורקיה עד שנת 2012. במרץ 2010 חתם על חוזה למספר חודשים בנבחרת , במטרה לאמן אותה במסגרת מונדיאל 2010, אך לבסוף הודיעה התאחדות הכדורגל של חוף השנהב שהינדיק לא יאמן את הנבחרת.

בפברואר 2012 חתם הידינק על חוזה לשנה וחצי בקבוצת אנז'י מחצ'קלה הרוסית.

ב-13 ביוני 2013 האריך הידינק את החוזה בקבוצה בעונה נוספת. ב-22 ביולי 2013 התפטר הידינק מאימון הקבוצה.

במרץ 2014 מונה הידינק לקדנציה שנייה כמאמן נבחרת הולנד. הוא חתם על חוזה לשנתיים. ב-29 ביוני 2015 התפטר מאימון הנבחרת.

ב-19 בדצמבר 2015 מונה הידינק למאמן צ'לסי האנגלית עד לתום העונה, זאת אחרי פיטוריו של ז'וזה מוריניו. הידינק חתם על חוזה עד לתום העונה. ב-10 בספטמבר 2018 מונה למאמן נבחרת סין הצעירה.

באוגוסט 2020 מונה למאמן נבחרת קוראסאו.

בספטמבר 2021 הודיע על פרישה מאימון לאחר שחלה בקורונה מוקדם יותר באותה שנה ונאלץ להעביר את אימון נבחרת קוראסאו לפטריק קלייברט.

## קישורים חיצוניים

* 

## הערות שוליים

קטגוריה:קצרמר הולנדים
קטגוריה:כדורגלני דה חראפסחאפ
קטגוריה:כדורגלני ניימכן
קטגוריה:כדורגלני סן חוזה ארת'קווייקס (1974–1988)
קטגוריה:כדורגלני פ.ס.וו. איינדהובן
קטגוריה:כדורגלנים הולנדים
קטגוריה:מאמני אנז'י מחצ'קלה
קטגוריה:מאמני ולנסיה
קטגוריה:מאמני כדורגל הולנדים
קטגוריה:מאמני כדורגל זרים ברוסיה
קטגוריה:מאמני נבחרת אוסטרליה בכדורגל
קטגוריה:מאמני נבחרת הולנד בכדורגל
קטגוריה:מאמני נבחרת טורקיה בכדורגל
קטגוריה:מאמני נבחרת קוריאה הדרומית בכדורגל
קטגוריה:מאמני נבחרת רוסיה בכדורגל
קטגוריה:מאמני פ.ס.וו. איינדהובן
קטגוריה:מאמני פנרבחצ'ה
קטגוריה:מאמני צ'לסי
קטגוריה:מאמני ריאל בטיס
קטגוריה:מאמני ריאל מדריד
קטגוריה:קשרי כדורגל הולנדים
קטגוריה:מאמני מונדיאל 1998
קטגוריה:מאמני מונדיאל 2002
קטגוריה:מאמני מונדיאל 2006
קטגוריה:מאמני יורו 1996
קטגוריה:מאמני יורו 2008
קטגוריה:הולנדים שנולדו ב-1946
עמלה

**עמלה** או **קומיסיון** היא תשלום לנותן השירות, הניתן בתמורה לעבודה הכרוכה במתן השירות. תשלום העמלה מצורף לעסקה בנפרד או נכלל במחירה. העמלה מחושבת כאחוז מסוים ממחיר העסקה או בסכום קבוע לעסקה.

העמלות השכיחות:
* בבנקים - בעת מתן שירות בנקאי. לפי החוק, בישראל חובה להציג את לוח העמלות בפומבי.
* במסחר - בעת מכירה של מוצר ושרות. ישנם מקרים שהעמלה מחושבת כחלק מהמחיר הכללי מבלי להודיע זאת ללקוח (למשל לסוכן ביטוח), וישנם מקרים בהם העמלה מסוכמת מראש, למשל בתיווך נדל"ן. עמלה מקובלת במכירת רכב, דירה, ביטוח ועוד.
* בעיסוקים מסוימים של שכירים, כגון נציג מכירות, משולמת לעובד עמלה בהתאם לתפוקתו, למשל כאחוז מסכום המכירה.

## גיזרון
המילה עמלה נגזרה בעברית החדשה מערבית: עַמַאלַהָ̈. בימי הביניים נקלטה המילה עָמִיל (ונגזרתה עֲמִילוּת), גם היא בעקבות הערבית, במשמע סוכן, קומיסיונר.

לפי החלטת האקדמיה ללשון העברית, צורת היחיד של המילה היא **עַמְלָה** או **עֲמָלָה**; צורת הריבוי: **עֲמָלוֹת**; ובסמיכות: **עַמְלַת**-, **עַמְלוֹת**-.

## ראו גם
* עמלות הבנקים
* שכר טרחה

## קישורים חיצוניים

קטגוריה:תשלום
ליגת העל של מקאו

**ליגת העל של מקאו** היא ליגת הכדורגל הבכירה במקאו. הליגה הוקמה בשנת 1973 ומנוהלת על ידי התאחדות הכדורגל של מקאו. בדומה להונג קונג, גם למקאו התאחדות כדורגל נפרדת משל הרפובליקה הסינית וכן נבחרת לאומית נפרדת וסבב ליגות נפרד.

ליגה מנוהלת על ידי הפדרציה הכדולרל של מקאו החברה בקונפדרציית הכדורגל של אסיה (AFC). בהתאם לדירוג של AFC לשנת 2025 הליגה מדורגת במקום ה-38. בהתאם לכך היא לא זכאית לשלוח נציג לליגת האלופות האסייתית עילית ולליגת האלופות האסייתית השנייה. היא יכולה לשלוח נציג לתחרות AFC מהדרג השלישי.

הקבוצות המובילות לאורך השנים בליגה זו הן גרופו דספורטיבו דה לאם פאק, מונטה קרלו ופוליסיה דה סגורנסה פובליקה.

## מתכונת הליגה
ליגה כוללת 10 קבוצות. בשלב ראשון נערכות 9 משחקים. במהשך קבוצות מחולקות לפלייאוף עליון ותחתחון 5 קבוצות בכל בית. בשלב זה נערכות 8 מחזורים בשיטת משחק בית/משחק חוץ. העונה מתחליה בפברואר ומסתיימת באוגוסט.

על ניצחון מוענקות 3 נקודות ועל תיקו נקודה בודדת.

הקבוצה שמסיימת עת העונה במקום הראשון זוכה באליפות ומעפילה לתחרות של AFC. שתי קבוצות בתחתית הטבלה יורדות לליגת משנה. 

## אלופות הליגה לפי עונות

* קבוצה המסומנת ב**כתב מודגש** זכתה בטאקה דה מקאו באותה העונה והשלימה דאבל מקומי.

## טבלת אליפויות

## קישורים חיצוניים
* 
* נתונים מאתר rsssf
* נתונים מאתר globalsport
* נתונים מאתר soccerway

קטגוריה:מקאו: כדורגל
מקאו
יחס גלים עומדים

**יחס גלים עומדים** (; בראשי תיבות: **SWR**) משמש למדידת חוסר התאמה של עכבות במעגל חשמלי, בקו תמסורת או בגלבו.

תיאום עכבות (אימפדנסים) במעגל חשמלי הוא המקרה בו העכבה של המקור שווה לצמוד המרוכב של עכבת העומס. במקרה כזה, האנרגיה מהמקור מועברת במלואה אל העומס, וזהו לרוב המצב הרצוי. כאשר העכבות של המקור ושל העומס אינן מתואמות, היחס בין המתח החשמלי לבין הזרם על המקור (שהוא עכבת המקור, על פי חוק אוהם), אינו יכול להיות אותו יחס על העומס. כתוצאה מכך, חלק מהזרם אינו מועבר אל העומס וחוקי השימור מכתיבים שחלק זה יוחזר מהעומס לכיוון המקור. במצב זה, על קו התמסורת שבין המקור לבין העומס קיימים שני גלים – גל המתקדם לכיוון העומס וגל חוזר מהעומס לכיוון המקור. הגלים הללו, בכל נקודה על הקו, מסתכמים בהתאם למופע שלהם באותה הנקודה.

בנקודה על הקו בה לגל המתקדם ולגל החוזר יש מופעים שוים, סכום המשרעות שלהם הוא המרבי. בנקודה בה הגלים נמצאים באנטי־מופע (יש הפרש של 180 מעלות בין שני הגלים), מתקבלת משרעת מינימלית. כתוצאה מכך, נוצר לאורך הקו גל בעל מופע הקבוע בזמן, אך משתנה בהתאם למיקום על הקו (גל עומד). כך גם הנקודות שבהן מתקבלת המשרעת המרבית הן קבועות על הקו, ורק המשרעת עצמה עולה ויורדת בזמן.

היחס בין המשרעת הגבוהה ביותר לבין המשרעת הנמוכה ביותר על הקו נקרא **יחס גלים עומדים** (יג"ע). ככל שהיג"ע קרוב יותר ל-1, זהו מצב יותר רצוי, כי במקרה כזה הגל החוזר קרוב לאפס, ועל הקו מתקבל גל שברובו הגדול מורכב מהגל המתקדם הרצוי.

ההשלכות של יג"ע גרוע (גדול באופן משמעותי מאחד) הן, בין היתר, בזבוז הספק, מכיוון שחלק מההספק לא מועבר לעומס והוא חוזר למקור; נזק קבוע להתקני המשדר, בעיקר למגבר ההספק; ובמקלט – ירידה ביחס האות לרעש (ה-SNR) וכתוצאה מכך ירידה באיכות השידור ועליה בסיכוי לשגיאה.

יחס גלים עומדים ניתן בנוסחה:
:\mathrm{SWR}=\frac{1+|\Gamma|}{1-|\Gamma|}

כאשר \Gamma היא מקדם ההֶחזר של הגל.

## ראו גם
* דיאגרמת סמית

קטגוריה:אלקטרוניקה
קטגוריה:יחסים הנדסיים
ברני טופין

**ברני טופין** (באנגלית: **Bernie Taupin**; נולד ב-22 במאי 1950) הוא פזמונאי בריטי, הידוע בעיקר הודות לשיתוף הפעולה עם המוזיקאי אלטון ג'ון.

## ביוגרפיה
טופין נולד בצפון אנגליה למשפחת חוואים. בשנת 1967, כשהיה בן 17, ענה ל"מודעת דרושים" שביקשה למצוא פזמונאי שיעבוד בשיתוף פעולה עם מלחין צעיר אחר. בכך, החל למעשה שיתוף הפעולה הידוע בין טופין לבין אלטון ג'ון, שיתוף פעולה שנמשך בלמעלה מ-40 אלבומים עד היום.

בשנת 1991 יצא הסרט התיעודי "Two Rooms" (שנלווה להוצאת אלבום באותו שם) שסקר את דרכם של השניים ואת השילוב המוצלח שהצליחו ליצור.

לכבוד תחילת העשור הרביעי לשיתוף הפעולה בין השניים, הקליט ג'ון אלבום שלם למילותיו של טופין, המתייחס לקריירות של השניים ולחיבור המיוחד שלהם. באלבום זה, הופיע טופין לראשונה על גבי עטיפת האלבום.

בשנת 2006 זכה בפרס גלובוס הזהב על שירו "A Love That Will Never Grow Old" (ללחן של המוזיקאי הארגנטינאי גוסטבו סנטאולז'ה ובוצע על ידי זמרת הפולק אמילו האריס) שהופיע בפס-קול סרט הקולנוע "הר ברוקבק". באותה השנה עלה גם על בימות ברודוויי המחזמר הראשון בו שיתפו טופין ואלטון ג'ון פעולה, ונקרא "Lestat".

## פרסים ומועמדויות

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פזמונאים בריטים
קטגוריה:זוכי פרס גלובוס הזהב – השיר המקורי הטוב
קטגוריה:זוכי פרס הווידאו קליפים של MTV: אישים
קטגוריה:בריטים שנולדו ב-1950
קטגוריה:זוכי אוסקר: כותבי השיר המקורי הטוב
פול בקמסטר

**פול בקמסטר** (אנגלית: **Paul Buckmaster**; 13 ביוני 1946 - 7 בנובמבר 2017) היה מעבד מוזיקלי, מוזיקאי ומלחין, הידוע בעיקר עקב שיתוף הפעולה הפורה שלו עם אלטון ג'ון. יחד עם זאת עבד עם מוזיקאים והרכבים חשובים ובהם דייוויד בואי בשירו "Space Oddity", הרולינג סטונז (באלבום Sticky Fingers), טיילור סוויפט (באלבום *[[Speak Now]]*) גרייטפול דד, הארי נילסון, קארלי סימון, סלין דיון, בקסטריט בויז ומיילס דייוויס עמו ניגן באלבום "On the Corner".

בשנת 1995 הלחין את פסקול סרטו של טרי גיליאם, "12 קופים", ובין השאר השתתף בהקלטות האלבום Chinese Democracy של להקת Guns N' Roses.

## קישורים חיצוניים

* 

קטגוריה:מוזיקאים בריטים
קטגוריה:צ'לנים בריטים
קטגוריה:מלחיני קולנוע בריטים
קטגוריה:זוכי פרס גראמי
קטגוריה:אנגלים שנולדו ב-1946
קטגוריה:אנגלים שנפטרו ב-2017
מרצ'לו ליפי

**מרצ'לו ליפי** (באיטלקית: **Marcello Lippi**; נולד ב-11 באפריל 1948) הוא כדורגלן ומאמן עבר איטלקי. אימן קבוצות רבות באיטליה. הישג השיא שלו הוא זכייה בגביע העולם במונדיאל 2006 עם איטליה.
## קריירה
ליפי, יליד ויארג'ו, שיחק ברוב קריירת המשחק שלו בקבוצת סמפדוריה בין השנים 1970–1980. ליפי שיחק בעמדת הקשר.

את קריירת האימון שלו החל בקבוצת הנוער של סמפדוריה, בה אימן שלוש שנים ולאחר מכן התקדם ואימן במועדונים כמו סיינה, אטאלנטה ונאפולי. ליפי הוביל את נאפולי לעלייה לגביע אופ"א, ובעקבות ההישג מונה למאמן מועדון הפאר יובנטוס, בו רשם את הישגיו המשמעותיים כמאמן.

ליפי אימן ביובנטוס בשתי קדנציות, בין השנים 1994–1999, ובין השנים 2001–2004. את אינטר אימן ליפי בין השנים 1999–2000.

כמאמן יובנטוס זכה בחמש אליפויות הליגה האיטלקית, גביע איטלקי אחד, וארבע זכיות בסופר קאפ האיטלקי. בזירה האירופית, זכה ליפי עם יובנטוס פעם אחת בליגת האלופות, פעם אחת בסופר קאפ האירופי ופעם אחת בגביע העולמי לקבוצות. עם אינטר זכה ליפי פעם אחת בגביע האיטלקי.

בסיום עונת 2004, מונה ליפי למאמן נבחרת איטליה, עימה זכה בגביע העולם, במונדיאל 2006 לאחר ניצחון דרמטי במשחק הגמר על צרפת. לאחר הזכייה בגביע העולם, התפטר ליפי מהנבחרת והחליף אותו בתפקיד רוברטו דונאדוני אך לאחר הכישלון ביורו 2008 חזר ליפי לתפקיד.
ליפי התפטר מתפקידו לאחר שהנבחרת כשלה ולא עברה את שלב הבתים במונדיאל 2010.

במאי 2012 חתם בקבוצת גואנגג'ואו אוורגראנד מסין לשנתיים וחצי, וצפוי להרוויח 10 מיליון יורו לעונה. בסיום העונה זכתה הקבוצה באליפות.

ב-9 באוקטובר 2013 זכה ליפי בליגת האלופות האסייתית עם גואנגג'ואו, ובכך הפך למאמן הראשון שזוכה גם בליגת האלופות האירופית וגם בליגת האלופות האסייתית.

ב-2 בנובמבר 2014 הודיע ליפי על פרישה מאימון.

למרות הודעתו מונה ליפי באוקטובר 2016 למאמן נבחרת סין. ב-14 בנובמבר 2019 התפטר מאימון נבחרת סין לאחר הפסד 2–1 לנבחרת סוריה.

## קישורים חיצוניים

## הערות שוליים

קטגוריה:מגני כדורגל איטלקים
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני סמפדוריה
קטגוריה:מאמני כדורגל איטלקים
קטגוריה:מאמני נבחרת איטליה בכדורגל
קטגוריה:מאמני נאפולי
קטגוריה:מאמני אינטר מילאנו
קטגוריה:מאמני יובנטוס
קטגוריה:מאמני גואנגג'ואו
קטגוריה:מאמני מונדיאל 2006
קטגוריה:מאמני מונדיאל 2010
קטגוריה:מאמני גביע אסיה 2019
קטגוריה:זוכי פרס מאמן השנה באירופה
קטגוריה:חברי היכל התהילה של הכדורגל האיטלקי
קטגוריה:איטלקים שנולדו ב-1948
و

האות **וַאו** (בערבית: **واو**) היא האות העשרים ושבע באלפבית הערבי. לפניה באה האות הא ואחריה האות יא.

לואו שני שימושים: כאם קריאה בהופעתה אחרי עיצור המנוקד בדמה, היא מאריכה את התנועה. וכעיצור עצמאי היא מייצגת /w/ (כמו W באנגלית, או כמו האות וי"ו בהגייתה המקורית). לעיתים, כדי לרמוז על ואו המופיעה בתור עיצור, מנקדים אותה. למעשה, ללא הוספת חַרַכַּאת (ניקוד), אין דרך להבדיל בין השימושים. ואו יכולה לשמש גם כ"כיסא" להמזה, ؤ, ואז היא נהגית כעיצור /ʔ/ (כמו אל"ף עיצורית).

בחלק מהניבים ואו סֻכּוּנִית (ללא תנועה) המופיעה אחרי עיצור המנוקד בפתחה, גורמת לתנועת /o/ ארוכה, ולא לדיפתונג /au/ כבערבית סטנדרטית.

ואו מנוקדת בפתחה משמשת כתחילית בשתי דרכים. הראשונה, והנפוצה יותר היא במשמעות של ו' החיבור. השימוש השני בוואו-פתחה הוא לציון שבועה וניתן לתרגמה במקרים אלה כ-"ב...", כך والله (וַאללה) תרגומו "(אני נשבע) באלוהים".

מקור האות ואו הוא ב"וואו" הפניקית, ויש לה מקבילות ברוב האלפביתים. אם כי באלפביתים שהתפתחו מהאלפבית היווני ישנן לרוב כמה מקבילות, זאת עקב יצירה של שתי אותיות יווניות מוואו הפיניקית: אחת שמייצגת עיצור, ואחת שמשמשת לייצוג תנועות.
*אלפבית עברי – ו
*אלפבית יווני – 25px, Υ,υ
*אלפבית לטיני – F,f ו-V,v ממנה התפתחה U,u ומאוחר יותר גם W,w ו-Y,y
*אלפבית סורי – ܘ

## קישורים חיצוניים

## הערות שוליים

קטגוריה:אותיות בערבית
הכוכב האדום (עיתון)

שמאל|ממוזער|250px|העמוד הראשון של העיתון "הכוכב האדום" שיצא לאור יום למחרת כניעת גרמניה הנאצית
**הכוכב האדום** (ברוסית: **Красная звезда**) הוא עיתון יומי המשמש כביטאון רשמי של הכוחות המזוינים של הפדרציה הרוסית ומשרד ההגנה של רוסיה. נוסד בברית המועצות ב-1 בינואר 1924. העיתון היה העיתון הרשמי של הצבא האדום ומשמש כעיתון הרשמי של משרד ההגנה הרוסי.

העיתון נחשב בעולם כמייצג את עמדת השלטונות של ברית המועצות, ופעמים רבות היה העיתון הראשון של ברית המועצות להביא התייחסות לעניינים שעל סדר היום העולמי.

בתקופה הסובייטית זכה העיתון בעיטורים שונים: עיטור לנין, עיטור מהפכת אוקטובר, עיטור הדגל האדום ועיטור הכוכב האדום.

## ראו גם
*במחנה
*ערוץ הטלוויזיה זבזדה

## קישורים חיצוניים

* 

## הערות שוליים

קטגוריה:רוסיה: עיתונים ברוסית
קטגוריה:מעוטרי עיטור לנין
קטגוריה:מעוטרי עיטור מהפכת אוקטובר
קטגוריה:מעוטרי עיטור הדגל האדום
קטגוריה:מעוטרי הכוכב האדום
כ
קטגוריה:עיתונים סובייטיים
סבויה (פירושונים)

**סַבוֹיָה** (באיטלקית Savoia; בצרפתית Savoie – סבואה; באנגלית Savoy – סבוי) הוא שמו של אזור וחבל ארץ ריבוני היסטורי במערב אירופה, כיום אזור במזרח צרפת הגובל בצפון–מערב איטליה ובדרום-מערב שווייץ. להלן יוצגו ערכים הנקראים בעברית סַבוֹיָה. לערכים הנקראים סָבוֹי או סָאבוֹי (מהתעתיק באנגלית) ראו  (פירושונים). לערכים הנקראים סבואה (מצרפתית) ראו  (פירושונים).
What Hits!?

**What Hits!?&lrm;** הוא אלבום אוסף של הלהקה רד הוט צ'ילי פפרז שיצא בשלהי 1992. האוסף כולל 15 שירים מארבעת האלבומים הראשונים של הלהקה, אחד מ-EP, אחד מפסקול של סרט ועוד אחד מ־Blood Sugar Sex Magik. האוסף נעשה בעסקה של EMI עם האחים וורנר. 17 שירים מהאוסף הוקלטו באולפני EMI בעוד שאחד הוקלט באולפני וורנר ברוס. לאלבום יצא ב-2002 גם גרסת DVD, הכוללת אחד עשר קליפים ושלושה שירים מהופעות חיות. באלבום 14 שירים מקוריים וארבעה חידושים. רק ארבעה שירים הם מההרכב המקורי (קידיס, פלי, סלובק ואיירונס) בעוד שחמישה שירים הם מההרכב החדש (קידיס, פלי, פרושיאנטה וסמית). שני שירים לא יצאו כסינגלים. האלבום ממנו לקוחים הכי הרבה שירים הוא דווקא האלבום החלש ביותר "Freaky Styley" ממנו לקוחים חמישה. אחר כך The Uplift Mofo Party Plan ו־Mother's milk עם ארבעה והאלבום הראשון עם שני שירים. האלבום כולל גם שיר מ־Blood Sugar Sex Magik. האוסף מאוד הצליח וקיבל פלטינה בארצות הברית.

## רשימת שירים
# Higher Ground (סטיבי וונדר)מהאלבום **([[Mother's Milk]] (1989**
# Fight Like A Brave (אנתוני קידיס, פלי, הלל סלובק, ג'ק איירונס)מהאלבום **([[The Uplift Mofo Party Plan]] (1987**
# Behind The Sun (קידיס, פלי, סלובק, איירונס, מייקל ריינהורן)מהאלבום **(The Uplift Mofo Party Plan (1987**
# Me & My Friends (קידיס, פלי, סלובק, איירונס)מהאלבום **(The Uplift Mofo Party Plan (1987**
# Backwoods (קידיס, פלי, סלובק, איירונס)מהאלבום **(The Uplift Mofo Party Plan (1987**
# True Men Don't Kill Coyotes (קידיס, פלי, ג'ק שרמן, קליף מרטינז)מהאלבום **([[The Red Hot Chili Peppers (אלבום)|The Red Hot Chili Peppers]] (1984**
# Fire (ג'ימי הנדריקס)מהאלבום **([[The Abbey Road E.P.]] (1988**
# Get Up And Jump (קידיס, פלי, סלובק, איירונס)מהאלבום **(The Red Hot Chili Peppers (1984**
# Knock Me Down (קידיס, פלי, ג'ון פרושיאנטה, צ'אד סמית)מהאלבום **(Blood Sugar Sex Magik (1989**
# Under The Bridge (קידיס, פלי, פרושיאנטה, סמית)מהאלבום **([[Blood Sugar Sex Magik]] (1991**
# Show Me Your Soul (קידיס, פלי, פרושיאנטה, סמית) מפסקול הסרט אישה יפה
# If You Want Me To Stay (סלי ומשפחת סטון)מהאלבום **([[Freaky Styley]] (1985**
# הוליווד (אפריקה) (המטרס)מהאלבום **(Freaky Styley (1985**
# Jungle Man (קידיס, פלי, סלובק, מרטינז)מהאלבום **(Freaky Styley (1985**
# The Brothers Cup (קידיס, פלי, סלובק, מרטינז)מהאלבום **(Freaky Styley (1985**
# Taste The Pain (קידיס, פלי, פרושיאנטה, סמית)מהאלבום **(Mother's Milk (1989**
# Catholic School Girls Rule (קידיס, פלי, סלובק, מרטינז)מהאלבום **(Freaky Styley (1985**
# Johnny, Kick A Hole In The Sky (קידיס, פלי, פרושיאנטה, סמית)מהאלבום **(Mother's Milk (1989**

## קישורים חיצוניים

קטגוריה:אלבומי רד הוט צ'ילי פפרז
קטגוריה:אלבומי אוסף באנגלית
קטגוריה:אלבומי חברת EMI רקורדס
כלל המספר השלם

בכימיה, לפי **כלל המספר השלם**, המשקלים האטומיים של יסודות כימיים הם כפולות שלמות של המשקל האטומי של מימן. הכלל דומה להשערת פרוט, משנת 1815. את הכלל הציג הכימאי פרנסיס ויליאם אסטון, שבשנת 1920 הדגים בעזרת ספקטרומטר מסה כי הסטיות לכאורה מהכלל נבעו מקיומם של איזוטופים.

על גילוי איזוטופים רבים של יסודות לא-רדיואקטיביים, ועל ניסוח הכלל, זכה אסטון בפרס נובל לכימיה בשנת 1922.

## קישורים חיצוניים
* הרצאת טקס פרס נובל של אסטון ב-1922
## הערות שוליים

קטגוריה:כימיה
קטגוריה:חוקים מדעיים
פדרו נונש

[שמאל|ממוזער|150px| נונש אחד משמונת האישים המקיפים את [לואיש דה קמואש באנדרטת לואיש דה קמואש ברובע שיאדו שבליסבון]]
**פדרו נונש** (בפורטוגזית: **Pedro Nunes**) (1502 – 11 באוגוסט 1578) היה מתמטיקאי יהודי בן למשפחת אנוסים פורטוגזית. נונש נחשב לאחד מאנשי המדע הבולטים בזמנו. לנונש תרומה מכרעת לפיתוחו של מדע הניווט, צעד הכרחי להמשך מסעות התגלית של פורטוגל. עסק גם בבעיות מתמטיות בקרטוגרפיה. המציא מגוון מכשירי מדידה, ביניהם הנוניוס (nónio), על פי שם משפחתו בלטינית.

ב-1537 תרגם לפורטוגזית את "**חיבור אודות הסְפֶרוֹת**" (פורטוגזית: *Tratado da Esfera*) של יוהנס דה סקרובוסקו, את הפרקים הראשונים של "**תאוריות חדשות אודות הפלנטות**" (לטינית:*Theoricae novae planetarum*) של גיאורג פורבך וגם את הספר הראשון של "**גאוגרפיה**" מאת תלמי.

ב-1544 מונה נונש לתפקיד ראש הקתדרה למתמטיקה באוניברסיטת קוימברה, המעלה הרמה ביותר אליה יכול היה מתמטיקאי בפורטוגל להגיע באותה תקופה.

בדומה למשפחות יהודיות רבות בפורטוגל בזמנו, נאלצה משפחתו של פדרו נונש להמיר את דתה לנצרות הקתולית. הוריו של נונש חיו כיהודים, והוא אולץ לחיות כ"נוצרי חדש" (יהודי שנאלץ להמיר את דתו ולהצניע את שורשיו). נכדיו מטיאש פררה ופדרו נונש פררה נעצרו, עונו והורשעו בידי האינקוויזיציה הפורטוגזית. מטיאש היה אסיר בליסבון בין 31 במאי 1623 ל-4 ביוני 1631 ופדרו בין 6 ביוני 1623 ל-1632.

## ביוגרפיה
מעט מאוד ידוע על ילדותו של פדרו נונש. הוא נולד באלקאסר דו סאל. ייתכן כי למד באוניברסיטת סלמנקה בשנים 1521–1522, ובאוניברסיטת ליסבון (שמאוחר יותר כונתה אוניברסיטת קוימברה), בה סיים לימודי רפואה ב-1525. במאה ה-16 נעזרה הרפואה באסטרולוגיה, ולכן הוא למד גם אסטרונומיה ומתמטיקה.

פדרו נונש המשיך את עיוניו במדע הרפואה, אך לימד מגוון דיציפלינות באוניברסיטת ליסבון, ביניהן מוסר, פילוסופיה, לוגיקה ומטאפיזיקה. ב-1537, כשחזרה האוניברסיטה לקוימברה, הוא עבר אליה כדי ללמד מתמטיקה, תפקיד אותו מילא עד 1562. המתמטיקה נכללה אז כתחום עיון חדש באוניברסיטת קוימברה, והוכללה בתוכנית הלימודים כדי לספק מענה לצורך בהוראה טכנית הכרחית ללימוד מדעי הניווט והשיט, נושאים שהפכו לחשובים ביותר בפורטוגל בתקופה זו, מפני שהשליטה של הפורטוגזים בסחר המתנהל בימים הפכה חיונית עבור הממלכה. ב-1544 שודרג מדע המתמטיקה באוניברסיטת קוימברה לתחום ידע ראשי.

בנוסף לפועלו בהוראה, מונה לתפקיד **קוסמוגרף מלכותי** ב-1529, וב-1547 הועלה לדרגת **קוסמוגרף מלכותי ראשי**, תפקיד אותו מילא עד ליום מותו.

ב-1537 הטיל עליו מלך פורטוגל ז'ואו השלישי את האחריות על חינוכם של אחיו הצעירים, לואיש ואנריקה (שברבות השנים הפך לאינקוויזיטור הגדול הראשון של האינקוויזיציה הפורטוגזית, לפני הכתרתו כמלך). שנים מאוחר יותר, היה אחראי גם על חינוכו של נכדו של המלך, סבשטיאו, שהוכתר כמלך עם מות סבו ז'ואו השלישי.

כריסטופר קלאוויוס שהה זמן מה באוניברסיטת קוימברה, השתתף בשעורים אותם העביר נונש, וייתכן כי עבודתו הושפעה מכך.

נונש נפטר בקוימברה ב-11 באוגוסט 1578.

## קישורים חיצוניים

* 
* 

קטגוריה:מתמטיקאים יהודים
קטגוריה:אנשי חינוך יהודים
קטגוריה:מתרגמים יהודים
קטגוריה:ממציאים יהודים
קטגוריה:אסטרונומים יהודים
קטגוריה:פילוסופים יהודים פורטוגזים
קטגוריה:מדענים יהודים פורטוגזים
קטגוריה:רופאים יהודים פורטוגזים
קטגוריה:יהודים מומרים
קטגוריה:הומניסטים מתקופת הרנסאנס
קטגוריה:ילידי 1502
קטגוריה:נפטרים ב-1577
קטגוריה:נפטרים ב-1578
לחץ אוסמוטי

[ממוזער|250px|לחץ אוסמוטי על [תא דם אדום|תאי דם אדומים]]
**לחץ אוסמוטי** הוא הלחץ שמפעילה תמיסה על ממברנה חדירה למחצה המפרידה בינה לבין תמיסה אחרת, עקב הפרש בריכוז המומס בין שתי התמיסות.

**פוטנציאל אוסמוטי** הוא פוטנציאל האנרגיה של האוסמולריות בתמיסה, המונעת מהממס (שהוא על פי רוב מים, בסביבה ביולוגית) לצאת ממנה דרך ממברנה חדירה למחצה. כאשר הממס הוא מים, זהו המונח ההפוך לפוטנציאל מים, שהוא פוטנציאל האנרגיה המשפיעה על המים לצאת מהתמיסה דרך הממברנה.

כאשר תא ביולוגי נמצא בסביבה היפוטונית (פנים התא מכיל ריכוז נמוך יותר של מים וגבוה יותר של מולקולות שאינן חודרות את הממברנה), מים חוצים את ממברנת התא לתוכו, ומפעילים עליו לחץ אוסמוטי להתרחב. בתאי צמח, דופן התא מגביל את ההתרחבות, ונוצר לחץ על הדופן כלפי חוץ, הקרוי לחץ טורגור. ניתן לחשב את הלחץ האוסמוטי &pi; של תמיסה מהולה בעזרת הנוסחא:

: \Pi = i\cdot M \cdot R \cdot T

כאשר 
* *i* - פקטור ואן 'ט הוף
* *M* - מולריות
* *R* - קבוע הגזים, *R* = 0.08206 L &middot; atm &middot; mol-1 &middot; K-1
* *T* הוא הטמפרטורה התרמודינמית (טמפרטורה מוחלטת)

ניתן לראות דמיון רב בין הנוסחא לעיל לחוק הגזים האידיאליים; כמו כן ניתן לראות כי הלחץ האוסמוטי אינו תלוי במטען החלקיקים.

## אוסמולריות
אוסמולריות היא יחידת מידה המשמשת לתיאור הפוטנציאל האוסמוטי של תמיסה. את הנוסחה אפשר להציג גם בדרך הבאה:
: \Pi = C\cdot R \cdot T

כאשר C הוא ריכוז המומס ביחידות אוסמול (osmole או בקיצור Osm) לליטר. אוסמול הוא יחידת מידה המוגדרת כמול חלקיקי מומס לליטר ממס. כאשר המומס מתחלק למספר יונים מוכפל האוסמול לפי מספר היונים. כך למשל מולר אחד של גלוקוז שווה לאוסמול אחד, אולם מולר אחד של נתרן כלורי מתפרק במים ליוני נתרן וליוני כלור ולכן מספר החלקיקים שלו כפול ושווה לשני אוסמולים.

בפיזיולוגיה נפוץ השימוש ביחידות מיליאוסמול לליטר [mOsm/liter].

## יישומים
לחץ אוסמוטי עומד בבסיס שיטת האוסמוזה ההפוכה, תהליך נפוץ לטיהור מים. המים לטיהור מושמים בכלי, ומופעל עליהם לחץ גדול מהלחץ האוסמוטי המופעל על ידי המים והמומסים בהם. בכלי יש פתח המכוסה בממברנה חדירה למחצה, המאפשרת מעבר מולקולות מים, אך לא חלקיקי מומס. ללא הפעלת לחץ חיצוני, מים מטוהרים יעברו את הממברנה לכיוון המים הלא-מטוהרים (כדי להגדיל בהם את ריכוז המים, כלומר, להקטין את ריכוז המומסים) - אוסמוזה. הפעלת הלחץ גורמת להיפוך כיוון התהליך - **אוסמוזה הפוכה**. הלחץ האוסמוטי של מי ים הוא כ-27 אטמוספירות. מתקני התפלת מים בשיטת אוסמוזה הפוכה משתמשים בלחצים של כ-70 אט' להתפלת מי ים.

לחץ אוסמוטי משמש למטרות רבות בצמחים. לחץ טורגור, הלחץ על דפנות התאים, מאפשר לצמחים עשבוניים לעמוד זקופים, ובעזרתו צמחים מווסתים את פתיחת הפיוניות שלהם. בתאי בעלי חיים, להם אין דפנות, לחץ אוסמוטי מופרז עלול לגרום לציטוליזה (תמס התא).

## ראו גם
* פלסמוליזה
* לחץ אוסמוטי פוטנציאלי
* אפקט גיבס-דונן
* אוסמוליט

## קישורים חיצוניים

* לחץ ופוטנציאל אוסמוטי 

קטגוריה:ערכים שבהם תבנית בריטניקה אינה מתאימה
קטגוריה:כימיה
קטגוריה:תא
אוסמוטי